ผู้ถูกกล่าวหาให้การรับสารภาพ

พิเคราะห์คำร้องประกอบเอกสารท้ายคำร้อง และคำให้การของผู้ถูกกล่าวหาแล้ว ข้อเท็จจริงรับฟังได้ว่า
เมื่อวันที่ ๕ กันยายน ๒๕๕๗ ผู้ถูกกล่าวหาได้รับแต่งตั้งให้ดำรงตำแหน่งรองนายกองค์การบริหาร
ส่วนตำบลดอนจิก อำเภอพิบูลมังสาหาร จังหวัดอุบลราชธานี ตามคำสั่งองค์การบริหารส่วนตำบลดอนจิก
ที่ ๕๒๑/๒๕๕๗ และผู้ถูกกล่าวหาได้ยื่นบัญชีแสดงรายการทรัพย์สินและหนี้สินกรณีเข้ารับตำแหน่งแล้ว
เมื่อวันที่ ๒๔ มีนาคม ๒๕๕๘ ต่อมาผู้ถูกกล่าวหาพ้นจากตำแหน่งดังกล่าวเมื่อวันที่ ๑ เมษายน ๒๕๖๓
จึงมีหน้าที่ยื่นบัญชีทรัพย์สินและหนี้สินภายในวันที่ ๓๑ พฤษภาคม ๒๕๖๓ แต่ผู้ถูกกล่าวหา
ไม่ยื่นบัญชีทรัพย์สินและหนี้สินต่อผู้ร้องภายในกำหนดเวลาดังกล่าว ผู้ร้องมีหนังสือแจ้งให้ผู้ถูกกล่าวหา
ดำเนินการยื่นบัญชีทรัพย์สินและหนี้สินพร้อมเอกสารประกอบให้ถูกต้องภายใน ๓๐ วัน นับแต่วันที่ได้รับ
แจ้งเป็นหนังสือ และมีหนังสือแจ้งให้ผู้ถูกกล่าวหาไปรับทราบข้อกล่าวหา กับมีหนังสือแจ้งข้อกล่าวหา
ให้ผู้ถูกกล่าวหาทราบ ผู้ถูกกล่าวหาได้รับหนังสือของผู้ร้องทั้งสามฉบับดังกล่าวโดยชอบแล้ว
แต่ไม่ดำเนินการยื่นบัญชีทรัพย์สินและหนี้สิน ไม่มารับทราบข้อกล่าวหา และไม่ชี้แจงแก้ข้อกล่าวหา
แต่อย่างใด

ปัญหาต้องวินิจฉัยว่า ผู้ถูกกล่าวหาจะใช้ไม่ยื่นบัญชีทรัพย์สินและหนี้สินต่อผู้ร้อง
และมีพฤติการณ์อันควรเชื่อได้ว่ามีเจตนาไม่แสดงที่มาแห่งทรัพย์สินหรือหนี้สิน กรณีพ้นจากตำแหน่ง
รองนายกองค์การบริหารส่วนตำบลดอนจิก หรือไม่ เห็นว่า ผู้ถูกกล่าวหาได้รับแต่งตั้งให้ดำรงตำแหน่ง
รองนายกองค์การบริหารส่วนตำบลดอนจิก จึงเป็นรองผู้บริหารท้องถิ่นและเป็นเจ้าหน้าที่ของรัฐ
มีหน้าที่ยื่นบัญชีทรัพย์สินและหนี้สินของตน คู่สมรส และบุตรที่ยังไม่บรรลุนิติภาวะตามที่มีอยู่จริงต่อผู้ร้อง
เมื่อพ้นจากตำแหน่ง ตามพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต
พ.ศ. ๒๕๖๑ มาตรา 4, 102 (9) และ 105 และประกาศคณะกรรมการป้องกันและปราบปราม
การทุจริตแห่งชาติ เรื่อง การกำหนดตำแหน่งของผู้บริหารท้องถิ่น รองผู้บริหารท้องถิ่น และสมาชิกสภาท้องถิ่นขององค์กรปกครองส่วนท้องถิ่น

ภายในการกำหนดเวลาดังกล่าว ซึ่งการยื่นบัญชีทรัพย์สินและหนี้สินเป็นหน้าที่ตามกฎหมายที่ต้องปฏิบัติ
และเป็นมาตรการในการตรวจสอบทรัพย์สินและหนี้สินของผู้ใช้อำนาจรัฐ การที่ผู้ถูกกล่าวหาไม่ยื่นบัญชีทรัพย์สิน
และหนี้สินต่อผู้ร้องภายในระยะเวลาที่กฎหมายกำหนด และผู้ร้องได้มีหนังสือแจ้งให้ผู้ถูกกล่าวหาทราบ
กับให้โอกาสผู้ถูกกล่าวหายื่นบัญชีทรัพย์สินและหนี้สินให้ถูกต้องภายในเวลา ๓๐ วัน นับแต่วันที่ได้รับหนังสือแล้ว
แต่ผู้ถูกกล่าวหายังคงเผิกเฉย เมื่อข้อเท็จจริงปรากฏว่าผู้ถูกกล่าวหาเคยยื่นบัญชีรายการทรัพย์สินและหนี้สิน
พร้อมเอกสารประกอบต่อผู้ร้องกรณีเข้ารับตำแหน่งมาก่อนด้วยแล้ว ผู้ถูกกล่าวหาย่อมทราบดีว่ามีหน้าที่
ต้องปฏิบัติอย่างไรให้ถูกต้องครบถ้วนตามที่กฎหมายกำหนด และทราบถึงความมีอยู่ของทรัพย์สินและหนี้สิน
ของตนเป็นอย่างดี ประกอบกับผู้ถูกกล่าวหาให้การรับสารภาพ ข้อเท็จจริงจึงรับฟังได้ว่า ผู้ถูกกล่าวหา
จะไม่ยื่นบัญชีทรัพย์สินและหนี้สินต่อผู้ร้องกรณีพ้นจากตำแหน่งรองนายกองค์การบริหารส่วนตำบลดอนจิก
และมีพฤติการณ์อันควรเชื่อได้ว่าผู้ถูกกล่าวหามีเจตนาไม่แสดงที่มาแห่งทรัพย์สินหรือหนี้สินนั้น
มีผลให้ผู้ถูกกล่าวหาต้องถูกเพิกถอนสิทธิสมัครรับเลือกตั้งตลอดไปตามมาตรา ๘๑ วรรคหนึ่งและวรรคสอง
ประกอบมาตรา ๑๑๔ วรรคสาม และการกระทำของผู้ถูกกล่าวหายังเป็นความผิดฐานเป็นเจ้าหน้าที่ของรัฐ
จนใจไม่ยื่นบัญชีรายการทรัพย์สินและหนี้สินพร้อมเอกสารประกอบต่อผู้ร้อง และมีพฤติการณ์อันควรเชื่อได้ว่า
มีเจตนาไม่แสดงที่มาแห่งทรัพย์สินหรือหนี้สินนั้นกรณีพ้นจากตำแหน่งรองนายกองค์การบริหาร
ส่วนตำบลดอนจิกตามมาตรา ๑๖๗ ด้วย

พิพากษาว่า นายบุญชัย สืนานันท์ ผู้ถูกกล่าวหาจงใจไม่ยื่นบัญชีทรัพย์สินและหนี้สินต่อผู้ร้อง
และมีพฤติการณ์อันควรเชื่อได้ว่ามีเจตนาไม่แสดงที่มาแห่งทรัพย์สินหรือหนี้สิน กรณีพ้นจากตำแหน่ง
รองนายกองค์การบริหารส่วนตำบลดอนจิก อำเภอพิบูลมังสาหาร จังหวัดอุบลราชธานี ตามพระราชบัญญัติ
ประกฎบริษัทธรมนูญว่าด้วยการป้องกันและปราบปรามการทุจริต พ.ศ. ๒๕๖๑ มาตรา ๑๑๔
วรรคสอง (๑) ให้เพิกถอนสิทธิสมัครรับเลือกตั้งของผู้ถูกกล่าวหาตลอดไปตามมาตรา ๘๑ วรรคหนึ่ง
และวรรคสอง ประกอบมาตรา ๑๑๔ วรรคสาม กับมีความผิดตามมาตรา ๑๖๗ จำคุก ๒ เดือน
และปรับ ๘,000 บาท ผู้ถูกกล่าวหาให้การรับสารภาพ เป็นประโยชน์แก่การพิจารณา มีเหตุบรรเทาโทษ
ลดโทษให้กึ่งหนึ่ง ตามประมวลกฎหมายอาญา มาตรา ๗๘ คนจำคุก ๑ เดือน และปรับ 4,000 บาท

เล่ม ๑๔๑ ตอนที่ ๗๒ ก

ราชกิจจานุเบกษา

๒๓ พฤศจิกายน ๒๕๖๗

หน้า ๔๑
ไม่ปรากฏว่าผู้ถูกกล่าวหาเคยได้รับโทษจำคุกมาก่อน โทษจำคุกจึงให้รอการลงโทษไว้มีกำหนด ๑ ปี
ตามประมวลกฎหมายอาญา มาตรา ๕๖ ไม่ชำระค่าปรับให้จัดการตามประมวลกฎหมายอาญา
มาตรา ๒๙, ๓๐
# นายวิเชียร ดิเรกอุดมศักดิ์
<table>
<tr>
<th>นายณรงค์ กลั่นวารินทร์</th>
<th>นายวิธูร คลองมีคุณ</th>
</tr>
<tr>
<td></td>
<td rowspan="2">นายอาทิตย์ ออกเวหา</td>
</tr>
<tr>
<td>นายนนท์ ชัยปกรณ์</td>
</tr>
<tr>
<td></td>
<td></td>
</tr>
<tr>
<td>นายพรหมมาศ ภู่แสง</td>
<td>นายเฉลิมชัย จินะปริวัตอาภรณ์</td>
</tr>
<tr>
<td></td>
<td></td>
</tr>
<tr>
<td>นายเทพ อิงคสิทธิ์</td>
<td>นายภาพพิสิษฐ สุขะพิสิษฐ์</td>
</tr>
</table>